"गर्भजून" दी रानी दा ब्याह् ओह्दे कोला पंजी ब’रे बड्डे ते ऐबी सुजानूं कन्नै होए दा होंदा ऐ। ऐब ते बरेस बधने पर जिसलै ओह् अपने टब्बरे गी पालने दे काबल नेईं रौंह्दा तां रानी गी आपूं आखदा ऐ "जो हुंदा ऐ सै कर।" तां रानी बी किश्तें च अपना शरीर बेचने पर मजबूर होई जंदी ऐ। सजानूं अपने दौं ञयाने गी लेइयै ग्रां टुरी जंदा ऐ ते म्हीने दौं म्हीनें आइयै अपना ते अपने ते अपने टब्बरे दा खर्चा रानी कोला लेई जंदा ऐ। अपना मास बेचियै रानी जेह्ड़े नोट कमांदी ऐ केईं बारी उनें नोटें गी ओह्दा लऊ बी लग्गे दा होंदा ऐ।4